proxectonos/corpus_dominio_legal_administrativo_tmp huggingface dataset:
RESOLUCIÓN do 3 de xaneiro de 2023 pola que se acorda publicar o extracto dos estados de ingresos e gastos do orzamento desta universidade para o exercicio económico do ano 2023.
Universidade de Santiago de Compostela — III. Outras disposicións — 16/01/2023

O Consello Social da Universidade de Santiago de Compostela (en diante, USC), na reunión que tivo lugar o día 29 de decembro de 2022, de conformidade co disposto no artigo 14.2, punto segundo, da Lei orgánica 6/2001, do 21 de decembro, de universidades (LOU) –modificada pola Lei orgánica 4/2007, do 12 de abril– así como no artigo 75.3, alínea c), da Lei 6/2013, do 13 de xuño, do Sistema universitario de Galicia, acordou a aprobación do orzamento desta universidade para o exercicio económico do ano 2023.
Por conseguinte, esta reitoría, sobre a base do establecido polo artigo 81 e concordantes da citada LOU, resolve ordenar a publicación, no Diario Oficial de Galicia, dun resumo do referido orzamento, tanto no seu estado de ingresos como de gastos, por unha contía inicial en cada un deles de 287.890.599 euros, segundo se recolle no anexo.
O documento completo figura publicado no taboleiro electrónico da USC, ao cal se accede na seguinte ligazón: https://sede.usc.es/sede/publica/taboleiro/inicio.htm
Igualmente, pódese consultar na información económica contida na páxina web da Xerencia https://www.usc.gal/es/institucional/gobierno/area/sxeco/orc/orzamentos
Santiago de Compostela, 3 de xaneiro de 2023
Ingresos:
Gastos:
Importes en euros.
RESOLUCIÓN do 5 de xaneiro de 2023, da Secretaría Xeral Técnica da Consellería do Mar, pola que se dá publicidade a dúas encomendas de xestión ao medio propio Empresa Pública de Servizos Agrarios, S.A. (Seaga), para executar durante os anos 2022 e 2023.
Consellería do Mar — III. Outras disposicións — 16/01/2023

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade ás seguintes encomendas coas seguintes características:
1. Resolución do 17 de novembro de 2022 pola que se encarga ao medio propio Empresa Pública de Servizos Agrarios, S.A. (Seaga) a prestación do servizo de apoio administrativo na xestión de cuestións xerais de políticas europeas e fondos europeos dentro do marco da política pesqueira común (PPC).
– Actividade: describir as tarefas que comprenderán a asistencia técnica para a prestación do servizo de apoio administrativo na xestión de cuestións xerais de políticas europeas e fondos europeos dentro do marco da política pesqueira común (PPC).
– Natureza e alcance da xestión da encomendada: encomenda de xestión a medios propios, ao ter a Empresa Pública de Servizos Agrarios, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 17 de novembro de 2022 ata o 31 de decembro de 2023.
– Financiamento: tramitouse con cargo aos orzamentos da Comunidade Autónoma de Galicia para o ano 2022 e 2023, aplicación orzamentaria 15.02.723A.640.1, con código de proxecto 2016 00287. Cofinanciada polo FEMP nun 75 %.
2. Resolución do 8 de novembro de 2022 pola que se encarga ao medio propio Empresa Pública de Servizos Agrarios, S.A. (Seaga) a retirada, o almacenamento e a xestión de residuos procedentes da inspección e vixilancia pesqueira realizada pola Subdirección Xeral de Gardacostas de Galicia para o ano 2023.
– Actividade: realización dos traballos relativos á retirada, ao almacenamento e á xestión dos materiais, ben sexa como residuo ou para a reutilización de artes de pesca procedentes de comisos realizados pola Subdirección Xeral de Gardacostas de Galicia.
– Natureza e alcance da xestión encomendada: encomenda de xestión a medios propios, ao ter a Empresa Pública de Servizos Agrarios, S.A. (Seaga) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de xaneiro de 2023 ata o 31 de decembro de 2023.
– Financiamento: tramitouse como expediente anticipado de gasto con cargo aos orzamentos da Comunidade Autónoma de Galicia para o ano 2023, aplicación orzamentaria 15.01.541C.604.1, con código de proxecto 2011 00867.
Santiago de Compostela, 5 de xaneiro de 2023
ORDE do 3 de xaneiro de 2023 pola que se autoriza o cambio de denominación específica do CEIP da Igrexa, do concello de Cee.
Consellería de Cultura, Educación, Formación Profesional e Universidades — III. Outras disposicións — 16/01/2023

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único. Cambio de denominación
Autorizar o cambio de denominación específica do seguinte centro:
Provincia: A Coruña.
Concello: Cee.
Código: 15022127.
Denominación actual: Colexio de Educación Infantil e Primaria (CEIP) da Igrexa.
Nova denominación: Colexio de Educación Infantil e Primaria (CEIP) de Brens.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 3 de xaneiro de 2023
ORDE do 3 de xaneiro de 2023 pola que se autoriza o cambio de denominación específica do CEIP Plurilingüe Eugenio López, do concello de Cee.
Consellería de Cultura, Educación, Formación Profesional e Universidades — III. Outras disposicións — 16/01/2023

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único. Cambio de denominación
Autorizar o cambio de denominación específica do seguinte centro:
Provincia: A Coruña.
Concello: Cee.
Código: 15003248.
Denominación actual: Colexio de Educación Infantil e Primaria (CEIP) Plurilingüe Eugenio López.
Nova denominación: Colexio de Educación Infantil e Primaria (CEIP) Plurilingüe Vila de Cee.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-admi-nistrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 3 de xaneiro de 2023
RESOLUCIÓN do 2 de xaneiro de 2023, da Secretaría Xeral de Medios, pola que se dá publicidade dos convenios de colaboración subscritos dentro do terceiro cuadrimestre do ano 2022.
Presidencia da Xunta de Galicia — III. Outras disposicións — 16/01/2023

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos pola Secretaría Xeral de Medios dentro do terceiro cuadrimestre do ano 2022 e que se incorporan como anexo a esta resolución.
O que se fai público para xeral coñecemento.
Santiago de Compostela, 2 de xaneiro de 2023
RESOLUCIÓN do 5 de xaneiro de 2023, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no terceiro cuadrimestre de 2022.
Presidencia da Xunta de Galicia — III. Outras disposicións — 16/01/2023

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Secretaría Xeral da Emigración nos meses de setembro, outubro, novembro e decembro do ano 2022, que se incorpora como anexo a esta resolución.
Santiago de Compostela, 5 de xaneiro de 2023
EXTRACTO da Resolución do 29 de decembro de 2022 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2023 (código de procedemento CT402D).
Axencia Galega das Industrias Culturais — III. Outras disposicións — 26/01/2023

BDNS (Identif.): 671916.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvenciones, publícase extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poden obter a condición de beneficiarias das subvencións as persoas físicas (autónomas) e persoas xurídicas privadas xestoras de salas de artes escénicas, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, sempre que se dean as seguintes circunstancias:
a) A persoa solicitante deberá estar en posesión da correspondente licenza de apertura da sala para poder desenvolver a axuda que solicita.
b) A sala deberá ter unha capacidade igual ou inferior a 150 localidades.
c) A persoa solicitante deberá acreditar que a sala para a cal solicita a axuda realizou un mínimo de 50 representacións no ano 2022.
Segundo. Finalidade
Determinar as condicións de concesión, en réxime de concorrencia competitiva, das subvencións establecidas pola Agadic para impulsar o desenvolvemento da programación de carácter profesional das salas de artes escénicas de titularidade privada e así fomentar a súa estabilidade e consolidación, e aprobar a convocatoria para o ano 2023.
Terceiro. Bases reguladoras
Resolución do 29 de decembro de 2022 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2023 (código de procedemento CT402D).
Cuarto. Importe
O crédito asinado ao financiamento da subvención será de 200.000 euros, suma que irá con cargo á aplicación orzamentaria 10.A1.432B.770 do orzamento xeral de Agadic para o exercicio 2023, código do proxecto 2015-0003.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia.
Santiago de Compostela, 29 de decembro de 2022
DECRETO 6/2023, do 12 de xaneiro, polo que se declara de utilidade pública a reestruturación parcelaria da zona de Herbón (Padrón, A Coruña).
Consellería do Medio Rural — III. Outras disposicións — 26/01/2023

A dispersión parcelaria e o minifundio agrario que presentan os terreos da parroquia de Herbón, no concello de Padrón, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta de Galicia na súa reunión do día doce de xaneiro de dous mil vinte e tres,
Artigo 1
Declarar de utilidade pública a reestruturación parcelaria da zona de Herbón (Padrón, A Coruña).
Artigo 2
O perímetro da zona será, en principio, o correspondente aos terreos da parroquia de Herbón. O referido perímetro quedará en definitiva modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto seralle de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor do presente decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
A presente disposición entrará en vigor o día seguinte ao da súa publicación no
Diario Oficial de Galicia
.
Santiago de Compostela, doce de xaneiro de dous mil vinte e tres
DECRETO 5/2023, do 12 de xaneiro, polo que se declara de utilidade pública a reestruturación parcelaria da zona das Lamas (Cospeito, Lugo).
Consellería do Medio Rural — III. Outras disposicións — 26/01/2023

A dispersión parcelaria e o minifundio agrario que presentan os terreos da parroquia de Lamas, no concello de Cospeito, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta de Galicia na súa reunión do día doce de xaneiro de dous mil vinte e tres,
Artigo 1
Declarar de utilidade pública a reestruturación parcelaria da zona de Lamas (Cospeito, Lugo).
Artigo 2
O perímetro da zona será, en principio, o correspondente aos terreos da parroquia de Lamas. O referido perímetro quedará en definitiva modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto seralle de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor do presente decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
A presente disposición entrará en vigor o día seguinte ao da súa publicación no
Diario Oficial de Galicia
.
Santiago de Compostela, doce de xaneiro de dous mil vinte e tres
DECRETO 7/2023, do 12 de xaneiro, polo que se declara de utilidade pública a reestruturación parcelaria da zona de Castenda (Tordoia, A Coruña).
Consellería do Medio Rural — III. Outras disposicións — 26/01/2023

A dispersión parcelaria e o minifundio agrario que presentan os terreos da parroquia de Castenda, no concello de Tordoia, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta de Galicia na súa reunión do día doce de xaneiro de dous mil vinte e tres,
Artigo 1
Declarar de utilidade pública a reestruturación parcelaria da zona de Castenda (Tordoia, A Coruña).
Artigo 2
O perímetro da zona será, en principio, o correspondente aos terreos da parroquia de Castenda. O referido perímetro quedará en definitiva modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto seralle de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor do presente decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
A presente disposición entrará en vigor o día seguinte ao da súa publicación no
Diario Oficial de Galicia
.
Santiago de Compostela, doce de xaneiro de dous mil vinte e tres
DECRETO 8/2023, do 12 de xaneiro, polo que se declara de utilidade pública a reestruturación parcelaria da zona de Baltar-Golán-Grobas (Melide, A Coruña).
Consellería do Medio Rural — III. Outras disposicións — 26/01/2023

A dispersión parcelaria e o minifundio agrario que presentan os terreos das parroquias de Baltar, Golán e Grobas, no concello de Melide, posta de manifesto polas persoas propietarias e agricultoras da zona, mediante solicitude dirixida á consellería competente en materia de agricultura, motivou a elaboración dun estudo previo de iniciación, unha vez superado o proceso de avaliación a que se refire o artigo 7 da Lei 4/2015, do 17 de xuño, e que acadou un resultado positivo, polo que se deduce a conveniencia de levar a cabo a reestruturación parcelaria por razóns de utilidade pública.
Na súa virtude, por proposta do conselleiro do Medio Rural, formulada conforme o establecido na Lei 4/2015, do 17 de xuño, de mellora da estrutura territorial agraria de Galicia, e logo de deliberación do Consello da Xunta de Galicia na súa reunión do día doce de xaneiro de dous mil vinte e tres,
Artigo 1
Declarar de utilidade pública a reestruturación parcelaria da zona de Baltar-Golán-Grobas (Melide, A Coruña).
Artigo 2
O perímetro da zona será, en principio, o correspondente aos terreos das parroquias de Baltar, Golán e Grobas. O referido perímetro quedará en definitiva modificado polas rectificacións, inclusións e exclusións que se acorden ao abeiro dos artigos 23 e 24 da Lei 4/2015, do 17 de xuño, de mellora da estrutura territorial agraria de Galicia.
Este decreto seralle de aplicación á totalidade dos terreos incluídos dentro do perímetro de reestruturación, independentemente da súa capacidade e situación produtiva, e calquera que sexa a súa clasificación urbanística, agás os clasificados como urbanos e urbanizables.
Artigo 3
Declarar a zona de reestruturación parcelaria como zona de actuación agraria prioritaria.
Artigo 4
Conforme o establecido polo artigo 11 da Lei de mellora da estrutura territorial agraria de Galicia, a partir da entrada en vigor do presente decreto, a reestruturación parcelaria será obrigatoria para todas as persoas propietarias e titulares de dereitos e situacións xurídicas sobre terreos comprendidos dentro do perímetro de reestruturación, así como para os operadores públicos e privados de redes de subministración, infraestruturas e aproveitamentos.
Calquera actuación que leven a cabo outros órganos de calquera outra Administración pública deberá adaptar as súas actuacións, agás declaración de prevalencia, á fase do proceso de reestruturación que se estea levando a cabo.
Artigo 5
Á zona seranlle de aplicación os beneficios económicos programados ou asumidos pola Xunta de Galicia para mellorar ou modernizar as explotacións agrarias.
Disposición derradeira primeira
Facúltase a persoa titular da Consellería do Medio Rural para ditar as disposicións complementarias que requira a execución do presente decreto.
Disposición derradeira segunda
A presente disposición entrará en vigor o día seguinte ao da súa publicación no
Diario Oficial de Galicia
.
Santiago de Compostela, doce de xaneiro de dous mil vinte e tres
RESOLUCIÓN do 10 de xaneiro de 2023, da Secretaría Xeral Técnica da Consellería do Mar, pola que se dá publicidade dos convenios de colaboración subscritos no terceiro cuadrimestre do ano 2022.
Consellería do Mar — III. Outras disposicións — 19/01/2023

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de setembro, outubro, novembro e decembro de 2022, que se incorpora no anexo a esta resolución.
Santiago de Compostela, 10 de xaneiro de 2023
RESOLUCIÓN do 10 de xaneiro de 2023 pola que se dá publicidade dos convenios de colaboración subscritos no primeiro e no segundo cuadrimestre do ano 2022.
Instituto Galego do Consumo e da Competencia — III. Outras disposicións — 19/01/2023

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do primeiro e do segundo cuadrimestre do ano 2022, que se incorporan como anexo a esta resolución.
O que se fai público para xeral coñecemento.
Santiago de Compostela, 10 de xaneiro de 2023
RESOLUCIÓN do 11 de xaneiro de 2023 pola que se dá publicidade de varios encargos realizados ao medio propio Empresa Pública de Servizos Agrarios Galegos, S.A. (Seaga).
Consellería do Medio Rural — III. Outras disposicións — 19/01/2023

De conformidade co artigo 8 da Lei 19/2013, do 9 de setembro, de transparencia, acceso á información pública e bo goberno, dáse publicidade aos seguintes encargos ao medio propio:
1. Resolución do 28 de decembro de 2022, da Consellería do Medio Rural, pola que se encargan ao medio propio Empresa Pública de Servizos Agrarios Galegos, S.A. (Seaga) as actuacións para o control da erosión e mellora de infraestrutura nas zonas afectadas por grandes incendios forestais en 2022, cofinanciado con Feader no marco do Programa de desenvolvemento rural (PDR) de Galicia 2014-2020.
– Actividade: o obxecto do presente encargo consiste en actuacións específicas de consolidación como a cobertura do chan mediante mulching en 57,65 ha. Tamén se levará a cabo a mellora de infraestruturas forestais, reparando 192 km de pistas, incluídas as gabias e as obras de paso para mellorar a capacidade de evacuación das augas, así como a realización de 10,50 ha de faixas auxiliares de pista.
– Natureza e alcance da xestión encomendada: encomenda de xestión a medios propios ao ter a Empresa Pública de Servizos Agrarios Galegos, S.A. (Seaga), a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde a sinatura da acta de inicio ata o 31 de marzo de 2023.
– Financiamento: tramitouse con cargo aos orzamentos da Comunidade Autónoma de Galicia para o ano 2022; o orzamento de execución ascende á cantidade dun millón cento noventa e nove mil trescentos vinte e un euros con trinta e cinco céntimos (1.199.321,35 €), con cargo á aplicación orzamentaria 14.02.551B.601.1 (código proxecto 2016 00212).
Santiago de Compostela, 11 de xaneiro de 2023
EXTRACTO da Resolución do 26 de decembro de 2022 pola que se aproban as bases reguladoras dos premios ao desenvolvemento rural de Galicia e se convoca, mediante tramitación anticipada de gasto, a décimo cuarta edición (código de procedemento MR709A).
Axencia Galega de Desenvolvemento Rural — III. Outras disposicións — 20/01/2023

BDNS (Identif.): 671398.
De conformidade co previsto nos artigos 17.3 b) e 20.8 a) da Lei 38/2003, do 17 de novembro, xeral de subvencións, publícase o extracto da resolución pola que se aproban as bases reguladoras dos premios ao desenvolvemento rural de Galicia e se convoca, mediante tramitación anticipada de gasto, a décimo cuarta edición, cuxo texto completo se pode consultar na Base de datos nacional de subvencións: (http://www.pap.minhap.gob.es/bdnstrans/index)
Primeiro.
Obxecto
Fomentar actuacións que animen a participación privada no proceso de desenvolvemento rural mediante a concesión de premios a iniciativas de desenvolvemento rural.
Segundo.
Beneficiarios
Persoas físicas ou xurídicas de natureza privada.
Terceiro.
Bases reguladoras
Resolución do 26 de decembro de 2022 pola que se aproban as bases reguladoras dos premios ao desenvolvemento rural de Galicia e se convoca, mediante tramitación anticipada de gasto, a décimo cuarta edición (código de procedemento MR709A).
Cuarto.
Contía
A contía global da convocatoria é de 80.000 €
Quinto.
Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Sexto.
Outros datos
Este procedemento tramítase en réxime de concorrencia competitiva.
Santiago de Compostela, 26 de decembro de 2022
RESOLUCIÓN do 11 de xaneiro de 2023 pola que se publica a rectificación do plan de estudos de grao en Filoloxía Aplicada Galega e Española.
Universidade de Vigo — III. Outras disposicións — 20/01/2023

Advertido erro na inserción da Resolución do 14 de setembro de 2021, da Universidade de Vigo, pola que se publica o plan de estudos de grao en Filoloxía Aplicada Galega e Española (DOG número 188, do 29 de setembro, páxina 47655), esta reitoría
Publicar a rectificación da citada resolución:
Na páxina 47655, onde di:
Debe dicir:
Vigo, 11 de xaneiro de 2023
RESOLUCIÓN do 11 de xaneiro de 2023 pola que acorda publicar o orzamento para o exercicio do ano 2023.
Universidade da Coruña — III. Outras disposicións — 20/01/2023

O Consello Social da Universidade da Coruña, na reunión que tivo lugar o día 20 de decembro de 2022, e de conformidade co disposto no artigo 20.1 da Lei orgánica de 6/2001, do 21 de decembro (modificada pola Lei orgánica 4/2007, do 12 de abril), e no artigo 4.c) da Lei 1/2003, do 9 de maio, de consellos sociais do Sistema universitario de Galicia, acordou aprobar o orzamento desta universidade para o exercicio do ano 2022.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o devandito orzamento, que acada a contía inicial no estado de ingresos e gastos de 168.442.809,17 €.
A Coruña, 11 de xaneiro de 2023
DECRETO 230/2022, do 29 de decembro, polo que se modifica a denominación da Facultade de Ciencias Sociais e da Comunicación da Universidade de Vigo.
Consellería de Cultura, Educación, Formación Profesional e Universidades — III. Outras disposicións — 20/01/2023

A Constitución española, no seu artigo 27.10, consagra o principio da autonomía universitaria, que segundo o artigo 2 da Lei orgánica 6/2001, do 21 de decembro, de universidades, comprende a creación de estruturas específicas que actúen como soporte da investigación e a docencia.
De acordo co recollido no artigo 17.2 da Lei 6/2013, do 13 de xuño, do Sistema universitario de Galicia, e o Decreto 259/1994, do 29 de xullo, polo que se establece o procedemento para creación e recoñecemento de universidades e centros universitarios, o cambio de denominación da Facultade de Ciencias Sociais e da Comunicación deberá ser aprobado pola Xunta de Galicia, logo de informe do Consello Galego de Universidades.
Tal e como establen o artigo 13.1 do Real decreto 1509/2008, do 18 de setembro, polo que se regula o dito rexistro, e o artigo 18.4 da Lei 6/2013, do 13 de xuño, do Sistema universitario de Galicia, tras a súa aprobación comunicarase ao Ministerio de Universidades para os efectos da súa inscrición no Rexistro de Universidades, Centros e Títulos (RUCT).
En uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura, Educación, Formación Profesional e Universidades, co informe preceptivo do Consello Galego de Universidades e logo de deliberación do Consello da Xunta na súa reunión do vinte e nove de decembro de dous mil vinte e dous,
Artigo 1. Modificación da denominación da Facultade de Ciencias Sociais e da Comunicación da Universidade de Vigo
Autorizar a modificación da denominación da Facultade de Ciencias Sociais e da Comunicación da Universidade de Vigo, que pasará a denominarse Facultade de Comunicación.
Artigo 2. Inscrición no Rexistro de Universidades, Centros e Títulos (RUCT)
Dar traslado ao Ministerio de Universidades para os efectos da súa inscrición no RUCT.
Disposición derradeira primeira. Desenvolvemento normativo
Autorízase o conselleiro de Cultura, Educación, Formación Profesional e Universidades para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda. Entrada en vigor
Este decreto entrará en vigor o día seguinte ao da súa publicación no
Diario Oficial de Galicia.
Santiago de Compostela, vinte e nove de decembro de dous mil vinte e dous
RESOLUCIÓN do 10 de xaneiro de 2023, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 21 de xuño de 2022 pola que se establecen as bases reguladoras para a concesión, en réxime de concorrencia competitiva, de subvencións para a creación e o lanzamento de plataformas de marketplace para produtos agroalimentarios no medio rural, e se procede á súa convocatoria para o ano 2022 (código de procedemento CO300H).
Vicepresidencia Primeira e Consellería de Economía, Industria e Innovación — III. Outras disposicións — 20/01/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 25 das bases reguladoras da orde, publícanse as subvencións concedidas por resolución do director xeral de Comercio e Consumo, por delegación do vicepresidente primeiro e conselleiro de Economía, Industria e Innovación (Orde do 21 de marzo de 2022-DOG núm. 63, do 31 de marzo), relacionadas no anexo.
Norma reguladora: Orde do 21 de xuño de 2022 pola que se establecen as bases reguladoras para a concesión, en réxime de concorrencia competitiva, de subvencións para a creación e o lanzamento de plataformas de
marketplace
para produtos agroalimentarios no medio rural, e se procede á súa convocatoria para o ano 2022 (código de procedemento CO300H).
Crédito orzamentario: 350.000,00 €.
Aplicacións orzamentarias: 06.03.751A.761.3 e 06.03.751A.781.1.
Finalidade: a concesión de subvencións para a creación e o lanzamento de plataformas de
marketplace
para produtos agroalimentarios no medio rural.
Santiago de Compostela, 10 de xaneiro de 2023
RESOLUCIÓN do 10 de xaneiro de 2023, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 19 de agosto de 2022 pola que se establecen as bases reguladoras para a concesión, en réxime de concorrencia non competitiva, de subvencións para o impulso da Rede de mercados excelentes de Galicia e para a dinamización e revitalización das prazas de abastos, e se convocan para o ano 2022 (código de procedemento IN223A).
Vicepresidencia Primeira e Consellería de Economía, Industria e Innovación — III. Outras disposicións — 20/01/2023

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 27 das bases reguladoras da orde, publícanse as subvencións concedidas pola resolución do director xeral de Comercio e Consumo, por delegación do vicepresidente primeiro e conselleiro de Economía, Industria e Innovación (Orde do 21 de marzo de 2022, DOG núm. 63, do 31 de marzo), relacionadas no anexo.
Norma reguladora: Orde do 19 de agosto de 2022 pola que se establecen as bases reguladoras para a concesión, en réxime de concorrencia non competitiva, de subvencións para o impulso da Rede de mercados excelentes de Galicia e para a dinamización e revitalización das prazas de abastos, e se convocan para o ano 2022 (código de procedemento IN223A).
Crédito orzamentario: 870.000,00 €.
Aplicacións orzamentarias: 06.03.751A.761.3.
06.03.751A.781.1.
Finalidade: a concesión de subvencións para o impulso da Rede de mercados excelentes de Galicia e para a dinamización e revitalización das prazas de abastos e mercados.
Santiago de Compostela, 10 de xaneiro de 2023
RESOLUCIÓN do 10 de xaneiro de 2023 pola que se publican as subvencións concedidas ao abeiro da Orde do 15 de decembro de 2021 pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi eco, e se convocan para o exercicio 2022, mediante tramitación anticipada (código de procedemento IF303A).
Consellería de Infraestruturas e Mobilidade — III. Outras disposicións — 19/01/2023

No
Diario Oficial de Galicia
núm. 248, do 28 de decembro de 2021, publicouse a Orde do 15 de decembro de 2021, da Consellería de Infraestruturas e Mobilidade, pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi eco, e se convocan para o exercicio 2022, mediante tramitación anticipada (código de procedemento IF303A).
O crédito existente para a concesión das axudas previstas na dita orde foi ampliado mediante Orde do 6 de xullo de 2022, da Consellería de Infraestruturas e Mobilidade (
Diario Oficial de Galicia
núm. 137, do 19 de xullo).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas no ano 2022 para a adquisición de vehículos taxi adaptados a persoas con mobilidade reducida (Eurotaxi), vehículos taxi de emisións cero e vehículos taxi eco.
Santiago de Compostela, 10 de xaneiro de 2023
Subvencións concedidas a persoas físicas titulares de autorizacións administrativas de transporte vixentes, documentadas en tarxetas da serie VT-N, para a adquisición de vehículos taxi adaptados a persoas con mobilidade reducida, vehículos taxi de emisións cero e vehículos taxi eco (aplicación orzamentaria: 2022.09.02.512A.770.0).
Os importes totais foron outorgados para adquisición de vehículos taxi adaptados a persoas con mobilidade reducida (10.000 €).
Total………..............…………………………270.000 €
Os importes totais foron outorgados para adquisición de vehículos taxi emisións cero (6.000 €).
Total……………….......…………………….66.000 €
Os importes totais foron outorgados para adquisición de vehículos taxi eco (4.000 €).
EXTRACTO da Orde do 29 de decembro de 2022 pola que se establecen as bases reguladoras do procedemento de concesión de subvencións a entidades locais de Galicia, e/ou aos seus entes instrumentais, co obxecto de promover e fomentar unha mellor atención das necesidades básicas das persoas beneficiarias do réxime de protección temporal afectadas polo conflito en Ucraína que carezan de recursos económicos suficientes, no ámbito da Comunidade Autónoma de Galicia, en réxime de concorrencia non competitiva, e se procede a súa convocatoria para o ano 2023 (código de procedemento BS631F).
Consellería de Política Social e Xuventude — III. Outras disposicións — 19/01/2023

BDNS (Identif.): 670254.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Entidades beneficiarias
Poderán ser beneficiarias destas axudas as entidades locais de Galicia, e/ou os seus entes instrumentais, que entre o 24 de febreiro de 2022 e o 31 de decembro de 2022, ambos inclusive, realizasen actuacións dirixidas a asegurar a satisfacción das necesidades básicas das persoas beneficiarias de protección temporal afectadas polo conflito de Ucraína que carezan de recursos económicos suficientes, e que as ditas actuacións supuxesen, para a entidade local beneficiaria, un incremento nos seus gastos correntes e/ou de persoal.
Segundo.
Obxecto
O obxecto da convocatoria é a concesión de subvencións ás entidades locais de Galicia, e/ou aos seus entes instrumentais, para promover e fomentar unha mellor atención das necesidades básicas das persoas beneficiarias de protección temporal afectadas polo conflito de Ucraína que carezan de recursos económicos suficientes.
Terceiro.
Bases reguladoras
Orde do 29 de decembro de 2022 pola que se establecen as bases reguladoras do procedemento de concesión de subvencións a entidades locais de Galicia, e/ou aos seus entes instrumentais, co obxecto de promover e fomentar unha mellor atención das necesidades básicas das persoas beneficiarias do réxime de protección temporal afectadas polo conflito en Ucraína que carezan de recursos económicos suficientes, no ámbito da Comunidade Autónoma de Galicia, en réxime de concorrencia non competitiva, e se procede á súa convocatoria para o ano 2023 (código de procedemento BS631F).
Cuarto.
Importe
A concesión das subvencións obxecto desta convocatoria farase con cargo á aplicación orzamentaria 13.03.312C.460.0 dos orzamentos xerais da Comunidade Autónoma de Galicia para 2023 por un importe de 755.842,34 euros procedentes de financiamento estatal a través do Ministerio de Inclusión, Seguridade Social e Migracións.
Quinto.
Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 29 de decembro de 2022
EXTRACTO da Orde do 29 de decembro de 2022 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinadas a concellos de Galicia para o ano 2023, de forma individual e mediante o sistema de xestión compartida (código de procedemento PR486A).
Vicepresidencia Segunda e Consellería de Presidencia, Xustiza e Deportes — III. Outras disposicións — 19/01/2023

BDNS (Identif.): 671048.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Beneficiarios
Os concellos de Galicia, de forma individual ou mediante asociacións ou agrupacións, que reúnan os seguintes requisitos:
a) Que teñan menos de 30.000 habitantes, de acordo coas cifras oficiais do padrón municipal de habitantes, publicadas polo Instituto Galego de Estatística.
b) Ter remitido a conta xeral do concello, correspondente ao exercicio orzamentario de 2021, ao Consello de Contas. Este requisito deberá estar cumprido antes do remate do prazo de presentación de solicitudes.
Segundo. Obxecto
Establecer as bases reguladoras e a convocatoria de subvencións para o ano 2023, en réxime de concorrencia competitiva, destinadas aos concellos de Galicia, de forma individual ou mediante asociacións ou agrupacións de concellos, para a creación e/ou mellora das infraestruturas, dotacións, instalacións e equipamentos vinculados á prestación de servizos municipais.
Terceiro. Bases reguladoras
Orde do 29 de decembro de 2022 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinadas a concellos de Galicia para o ano 2023, de forma individual e mediante o sistema de xestión compartida (código de procedemento PR486A).
Cuarto. Importe
Para a concesión destas axudas destínase crédito por un importe total de tres millóns cincocentos mil euros (3.500.000,00 €).
Quinto. Prazo de presentación de solicitudes
Un mes, contado a partir do día seguinte ao da publicación desta orde no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte, e, se no mes de vencemento non hai día equivalente ao de publicación, entenderase que o prazo expira o último día do mes.
Santiago de Compostela, 29 de decembro de 2022